**Εργαστήριο Φαρμακευτικής Τεχνολογίας**

**Τμήμα: Δ Υγείας 1**

**Φύλλο έργου 12**

**Παρασκευή Βάμματος Ιωδίου7% w/v**

**Βάμματα Ιωδίου 2% & 7% w/v**

Βάμμα είναι το αλκοολικό ή υδαταλκοολικό διάλυμα μιας δρόγης. Ο κοινά χρησιμοποιούμενος όρος ¨βάμμα ιωδίου¨ περιγράφει ένα σκεύασμα το οποίο λαμβάνεται από μια απλή διάλυση του ιωδίου μαζί με ιωδιούχο κάλιο στην αιθυλική αλκοόλη. Επομένως αυτά τα υδαταλκοολικά του ιωδίου που αποτελούν απλά διαλύματα χημικών ουσιών και όχι δρόγης δεν θεωρούνται βάμματα. Παρ΄όλα αυτά χρησιμοποιείται ο κοινός όρος ¨βάμμα ιωδίου¨.

**Φυσικές ιδιότητες**

Τα βάμματα ιωδίου είναι διαυγή διαλύματα περιεκτικότητας σε ιώδιο 2% & 7% w/v, χρώματος ευθροκαστανού, τα οποία φυλάσσονται σε γυάλινα φιαλίδια, καλά κλειστά, μακριά από το φως.

**Χρήσεις**

Τα βάμματα χρησιμοποιούνται ως αντισηπτικά γιατί διαθέτουν βακτηριοκτόνες και μυκοκτόνους ιδιότητες, αλλά και πρόκληση τοπικής υπεραιμίας.

-χρησιμοποιούνται εξωτερικά σαν αντισηπτικό και απολυμαντικό πληγών.

-σε ρευματισμούς

-για την απολύμανση του πόσιμου νερού

Στο δέρμα το βάμμα ιωδίου 1% φονεύει περίπου το 90% των βακτηρίων σε 90 sec. Το βάμμα περιεκτικότητας 7% δρα ερεθιστικά στο δέρμα, χωρίς να καλυτερεύει το αντισηπτικό αποτέλεσμα, γιαυτό και χρησιμοποιείται το βάμμα περιεκτικότητας 2%.

Το βάμμα ιωδίου 2% μπορεί να χρησιμοποιηθεί επίσης στην απολύμανση του πόσιμου νερού. Πέντε ως 10 σταγόνες σε τρία λίτρα νερό μπορεί να έχει αποτέλεσμα σε 1 ώρα.

Το βάμμα πλεονεκτεί σε σχέση με το απλό υδατικό διάλυμα ιωδίου, γιατί στεγνώνει γρηγορότερα και η αιθανόλη που περιέχει διευκολύνει τη διασπορά και τη διείσδυσή του.

|  |
| --- |
| **Αντιδραστήρια και υλικά - Δοσολογία** |
| **Συστατικό** | **Δράση** | **Ποσότητα** |
| Ιώδιο Μεταλλικό | Δραστική ουσία | 3,5 gr |
| Ιωδιούχο Κάλιο | Σταθεροποιητικό | 2,5 gr |
| Αποσταγμένο Νερό | Διαλύτης | 25 ml |
| Αιθυλική Αλκοόλη 95ο | Διαλύτης | Προσθήκη μέχρι τα 50 ml |

Ζυγίζεται το ιωδιούχο κάλιο και μεταφέρεται στο ποτήρι ζέσεως που περιέχει τη μισή ποσότητα νερού. Ανακινείται μέχρι να διαλυθεί. Το ιωδιούχο κάλιο προστίθεται για σταθεροποίηση του διαλύματος και για αποφυγή σχηματισμού ανεπιθύμητων συστατικών όπως το διάλυμα υδροϊώδιο (ΗJ) το οποίο δρα ερεθιστικά ή καυστικά στο δέρμα, ιδίως όταν το δέρμα είναι τραυματισμένο. Εναλλακτικά μπορούμε να προσθέσουμε ιωδιούχο νάτριο (NaJ).

Σε ογκομετρική φιάλη προστίθεται η αλκοόλη και το μεταλλικό ιώδιο και αναδύεται μέχρι να διαλυθεί. **Το μεταλλικό ιώδιο δεν πρέπει να έρθει σε επαφή με το δέρμα γιατί είναι ερεθιστικό.**

Στην ογκομετρική φιάλη προστίθεται το διάλυμα ιωδιούχου νατρίου και το υπόλοιπο νερό και ανακινείται μέχρι την πλήρη ανάμειξη. Προσοχή: το διάλυμα βάφει τα ρούχα.